**แบบ กสส.02/1**

**สัญญารับเงินอุดหนุนจากกองทุนส่งเสริมการจัดสวัสดิการสังคม**

สัญญาเลขที่............................../.......................

รหัสสัญญา □🞎-🞎-🞎🞎-🞎🞎🞎🞎

สัญญาฉบับนี้ทำขึ้น ณ ตำบล/แขวง อำเภอ/เขต จังหวัด . เมื่อวันที่ เดือน พ.ศ. ระหว่างกรมพัฒนาสังคมและสวัสดิการ   
โดยอธิบดีกรมพัฒนาสังคมและสวัสดิการ หรือตำแหน่งผู้รับมอบอำนาจจากอธิบดีกรมพัฒนาสังคมและสวัสดิการ ตามคำสั่งที่ ลงวันที่ เดือน พ.ศ. แนบท้ายสัญญา ซึ่งต่อไปในสัญญานี้เรียกว่า **“ผู้ให้เงินอุดหนุน”** ฝ่ายหนึ่ง กับ (ระบุชื่อผู้รับเงินอุดหนุน)  
มีสำนักงานอยู่เลขที่ หมู่ที่ ถนน ตำบล/แขวง .  
อำเภอ/เขต จังหวัด โดยผู้มีอำนาจลงนามผูกพันปรากฏตาม คำสั่งที่ หรือใบสำคัญแสดงการรับรองการเป็นองค์กรสาธารณประโยชน์ หรือองค์กรสวัสดิการชุมชน (และหนังสือมอบอำนาจลงวันที่ ) แนบท้ายสัญญาฉบับนี้ ซึ่งต่อไปในสัญญานี้เรียกว่า **“ผู้รับเงินอุดหนุน”** อีกฝ่ายหนึ่ง คู่สัญญาทั้งสองฝ่ายได้ตกลงกัน มีข้อความดังต่อไปนี้

**ข้อ ๑** ผู้ให้เงินอุดหนุนตกลงให้เงินอุดหนุนและผู้รับเงินอุดหนุนตกลงรับเงินอุดหนุน  
จำนวน บาท ( )เพื่อใช้จ่ายตามโครงการ/กิจกรรมชื่อ . และแผนการจ่ายเงินซึ่งได้รับอนุมัติจากคณะกรรมการบริหารกองทุนส่งเสริมการจัดสวัสดิการสังคมแล้ว   
เมื่อวันที่ เดือน พ.ศ. โดยมีกำหนดเริ่มดำเนินโครงการวันที่ เดือน พ.ศ. และมีกำหนดสิ้นสุดโครงการวันที่ เดือน พ.ศ. รายละเอียดโครงการและแผนการจ่ายเงิน ตามเอกสารแนบท้ายสัญญา นี้

ผู้ให้เงินอุดหนุนจะโอนเงินอุดหนุนให้แก่ผู้รับเงินอุดหนุนภายในระยะเวลา ๑๕ (สิบห้า) วัน ก่อนวันเริ่มดำเนินโครงการตามข้อ ๑ โดยจ่ายเข้าบัญชีของผู้รับเงินอุดหนุน ชื่อบัญชี ธนาคาร ประเภท เลขที่บัญชี . ทั้งนี้ผู้รับเงินอุดหนุนตกลงเป็นผู้รับผิดชอบค่าธรรมเนียมจากการโอนเงินทางธนาคาร (ถ้ามี) .

**ข้อ ๒** ผู้รับเงินอุดหนุนต้องรายงานผลการปฏิบัติงานและการใช้จ่ายเงินกองทุนส่งเสริมการจัดสวัสดิการสังคมตามแบบ กสส.๐๓ และเมื่อโครงการสิ้นสุดหรือการให้เงินอุดหนุนสิ้นสุดลง ผู้รับเงินอุดหนุน ต้องส่งหลักฐานการเงิน พร้อมเอกสารประกอบหลักฐานการเงินให้แก่สำนักงานคณะกรรมการส่งเสริมการจัดสวัสดิการสังคมแห่งชาติ สำนักงานพัฒนาสังคมและความมั่นคงของมนุษย์จังหวัด หรือสำนักพัฒนาสังคม กรุงเทพมหานคร แล้วแต่กรณี ภายใน ๓๐ (สามสิบ) วัน นับถัดจากวันสิ้นสุดโครงการตามข้อ ๑ หรือสิ้นสุด การให้เงินอุดหนุนตามข้อ 8 แล้วแต่กรณี

- ๒ -

หากผู้รับเงินอุดหนุนเป็นองค์กรสาธารณประโยชน์ หรือองค์กรสวัสดิการชุมชน ให้ส่งต้นฉบับหลักฐานการเงิน ส่วนผู้รับเงินอุดหนุนเป็นหน่วยงานรัฐ หรือองค์กรปกครองส่วนท้องถิ่น ให้ส่งสำเนา หลักฐานการเงินและรับรองสำเนาถูกต้องด้วย

**ข้อ ๓** ผู้รับเงินอุดหนุนยินยอมปฏิบัติตามเงื่อนไขต่าง ๆ ตามระเบียบเกี่ยวกับกองทุนส่งเสริม การจัดสวัสดิการสังคมหรือประกาศคณะกรรมการบริหารกองทุนหรือประกาศกระทรวงการพัฒนาสังคม  
และความมั่นคงของมนุษย์ที่เกี่ยวข้องทุกประการ ซึ่งใช้บังคับอยู่ในขณะทำสัญญานี้และที่จะมีผลใช้บังคับในภายหน้า

**ข้อ ๔** ผู้รับเงินอุดหนุนจะเปลี่ยนแปลงรายการและวงเงินตามที่ได้รับอนุมัติจากกองทุนส่งเสริมการจัดสวัสดิการสังคม ได้ก็ต่อเมื่อได้ดำเนินการตามระเบียบ หรือคำสั่งคณะกรรมการบริหารกองทุนกำหนดและได้รับความเห็นชอบจากคณะกรรมการบริหารกองทุนก่อนทุกครั้ง

**ข้อ ๕** ผู้รับเงินอุดหนุนจะต้องใช้จ่ายเงินอุดหนุนเพื่อดำเนินการตามโครงการ/กิจกรรม ซึ่งได้รับการอนุมัติให้เป็นไปตามวัตถุประสงค์ของโครงการ/กิจกรรมเท่านั้น รวมทั้งจะไม่นำไปใช้จ่ายในเรื่องสาธารณูปโภค โดยผู้รับเงินอุดหนุนตกลงยินยอมให้เจ้าหน้าที่กรมพัฒนาสังคมและสวัสดิการหรือผู้ที่ได้รับมอบหมายตรวจสอบผลการปฏิบัติงานและการใช้จ่ายเงินที่ได้รับจากกองทุนและผู้รับเงินอุดหนุนมีหน้าที่ต้องรายงานผลการปฏิบัติงานและการใช้จ่ายเงินที่ได้รับจากกองทุนตามแบบและภายในระยะเวลาที่ผู้ให้เงินอุดหนุนกำหนดตามข้อ ๒

**ข้อ ๖** หากผู้รับเงินอุดหนุนมีเงินเหลือจากการดำเนินการโครงการ/กิจกรรม เมื่อสิ้นสุดโครงการ/กิจกรรมแล้ว ผู้รับเงินอุดหนุนจะต้องส่งคืนเงินอุดหนุนที่เหลือ พร้อมดอกเบี้ยที่เกิดขึ้น (หากมี) ให้แก่ผู้ให้เงินอุดหนุนเพื่อส่งคืนเข้ากองทุนส่งเสริมการจัดสวัสดิการสังคมภายใน ๓๐ (สามสิบ) วัน นับแต่ วันสิ้นสุดโครงการ (วันที่ เดือน พ.ศ. ) ผ่านบัญชีของผู้ให้เงินอุดหนุน ชื่อบัญชี ธนาคาร ประเภท เลขบัญชี . โดยผู้รับเงินอุดหนุนตกลงเป็นผู้รับผิดชอบค่าธรรมเนียมจากการโอนทางธนาคาร (ถ้ามี)

ผู้รับเงินอุดหนุนต้องแจ้งให้ผู้ให้เงินอุดหนุนทราบเป็นหนังสือพร้อมแนบหลักฐานประกอบ ก่อนคืนเงินอุดหนุนที่เหลือตามวรรคแรก

**ข้อ ๗** ในกรณีผู้รับเงินอุดหนุนไม่ปฏิบัติตามสัญญาข้อใดข้อหนึ่ง ผู้ให้เงินอุดหนุนจะมีหนังสือแจ้งให้ผู้รับเงินอุดหนุนทราบ โดยจะกำหนดระยะเวลาพอสมควรเพื่อให้ผู้รับเงินอุดหนุนปฏิบัติให้ถูกต้องตามสัญญา หากผู้รับเงินอุดหนุนไม่ปฏิบัติภายในระยะเวลาที่กำหนดดังกล่าว ผู้ให้เงินอุดหนุนมีสิทธิบอกเลิกสัญญาได้ทันที

**ข้อ ๘** ในกรณีที่มีการบอกเลิกสัญญาดังกล่าว ให้ถือว่าการให้เงินอุดหนุนตามสัญญานี้สิ้นสุดลงผู้รับเงินอุดหนุนจะต้องชดใช้เงินอุดหนุนคืนให้แก่ผู้ให้เงินอุดหนุนเพื่อส่งคืนเข้ากองทุนส่งเสริมการจัดสวัสดิการสังคม ตามจำนวนเงินที่ได้รับทั้งหมด หรือตามจำนวนคงเหลือในวันบอกเลิกสัญญาหรือจำนวนเงินที่ผู้ให้เงินอุดหนุนจะพิจารณาตามความเหมาะสมแล้วแต่กรณี พร้อมด้วยดอกเบี้ยในอัตราร้อยละ ๑๕ (สิบห้า) ต่อปี นับถัดจากวันบอกเลิกสัญญาจนถึงวันคืนเงินอุดหนุนตามข้อ 6 จนครบถ้วนเสร็จสิ้น ทั้งนี้ ในกรณีเกิดความเสียหาย อย่างหนึ่งอย่างใดแก่ผู้ให้เงินอุดหนุน ผู้ให้เงินอุดหนุนมีสิทธิที่จะเรียกค่าเสียหายจากผู้รับเงินอุดหนุนอีกด้วย

- ๓ -

**ข้อ 9** คู่สัญญาตกลงให้ถือที่อยู่ตามที่ระบุในสัญญานี้เป็นภูมิลำเนาอันถูกต้องแท้จริง ในการส่งคำบอกกล่าวหรือหนังสือแก่คู่สัญญาอีกฝ่ายหนึ่ง ในการส่งคำบอกกล่าวตามสัญญานี้ หากได้ทำเป็นหนังสือส่งทางไปรษณีย์ลงทะเบียนตอบรับไปยังคู่สัญญาอีกฝ่ายหนึ่งตามที่ระบุไว้ข้างต้นของสัญญานี้ ให้ถือว่าเป็นการบอกกล่าวอันถูกต้องที่คู่สัญญาอีกฝ่ายหนึ่งได้รับทราบแล้ว

หากมีการเปลี่ยนแปลงที่อยู่ในการติดต่อตามที่ระบุไว้ข้างต้น จะต้องแจ้งให้คู่สัญญาอีกฝ่ายหนึ่งทราบภายใน 15 (สิบห้า) วัน นับแต่วันที่มีการเปลี่ยนแปลงดังกล่าว มิฉะนั้นให้ถือว่าการส่งคำบอกกล่าวใดๆ ไปยังคู่สัญญาอีกฝ่ายหนึ่ง ณ สถานที่ที่กำหนดไว้ข้างต้นมีผลสมบูรณ์ และให้ถือว่าคู่สัญญาฝ่ายนั้นได้รับคำบอกกล่าวโดยชอบแล้ว

**ข้อ 10** เอกสารแนบท้ายสัญญาดังต่อไปนี้ ให้ถือเป็นส่วนหนึ่งของสัญญานี้

10.1 ภาคผนวก 1 โครงการที่ได้รับการอนุมัติ จำนวน ( ) หน้า

10.2 ภาคผนวก 2 แผนการจ่ายเงิน จำนวน ( ) หน้า

10.3 ภาคผนวก 3 คำสั่ง..........และหนังสือมอบอำนาจ

(ฝ่ายผู้ให้เงินอุดหนุน) จำนวน ( ) หน้า

10.4 ภาคผนวก 4 หนังสือรับรอง หรือคำสั่ง........และหนังสือมอบอำนาจ

(ฝ่ายผู้รับเงินอุดหนุน) จำนวน ( ) หน้า

10.5 ภาคผนวก 5 สำเนาหน้าสมุดบัญชีธนาคาร..................

(ฝ่ายผู้รับเงินอุดหนุน)................................ จำนวน ( ) หน้า

10.6 ภาคผนวก 6 แบบรายงานผลการปฏิบัติงานและการใช้จ่ายเงิน

กองทุนส่งเสริมการจัดสวัสดิการสังคม

ตามแบบ กสส.03 จำนวน ( ) หน้า

................................................ ฯลฯ ........................................

ความใดในเอกสารแนบท้ายสัญญาที่ขัดหรือแย้งกับข้อความในสัญญานี้ ให้ใช้ข้อความ ในสัญญานี้บังคับ เว้นแต่ในกรณีที่ขัดหรือแย้งกับระเบียบ ประกาศ หรือหลักเกณฑ์ของผู้ให้เงินอุดหนุน ให้ปฏิบัติตามระเบียบ ประกาศ หรือหลักเกณฑ์ของผู้ให้เงินอุดหนุน และในกรณีที่เอกสารแนบท้ายสัญญาขัดแย้งกันเอง หรือมิได้กล่าวไว้ ผู้รับเงินอุดหนุนจะต้องปฏิบัติตามคำวินิจฉัยของผู้ให้เงินอุดหนุน คำวินิจฉัย ของผู้ให้เงินอุดหนุนถือเป็นที่สุด โดยผู้รับเงินอุดหนุนไม่มีสิทธิเรียกร้องค่าเสียหายหรือค่าใช้จ่ายใดๆ จากผู้ให้เงินอุดหนุนทั้งสิ้น

**ข้อ 11** กรณีที่มีปัญหาในการปฏิบัติตามสัญญาฉบับนี้ ให้ผู้ให้เงินอุดหนุนเป็นผู้มีอำนาจพิจารณาวินิจฉัยชี้ขาด คำวินิจฉัยของผู้ให้เงินอุดหนุนให้ถือเป็นที่สุด

- ๔ -

สัญญานี้ทำขึ้นเป็นสามฉบับ มีข้อความถูกต้องตรงกัน คู่สัญญาได้อ่านและเข้าใจข้อความ  
โดยละเอียดตลอดแล้ว จึงได้ลงลายมือชื่อ พร้อมทั้งประทับตรา (ถ้ามี) ไว้เป็นสำคัญต่อหน้าพยาน และคู่สัญญา ต่างยึดถือไว้ฝ่ายละหนึ่งฉบับ อีกหนึ่งฉบับเก็บรักษาไว้ ณ กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์

ลงชื่อ ผู้ให้เงินอุดหนุน ลงชื่อ ผู้รับเงินอุดหนุน

( ) ( )

ตำแหน่ง . ตำแหน่ง .

ลงชื่อ พยาน ลงชื่อ พยาน

( ) ( )